**( הצעה למכתב להורים )**

הורים יקרים,

ברצוני לשתף אתכם בפרוייקט חדשני ומרגש העתיד להתבצע בכיתה במהלך השנה.
הפרוייקט הינו חלק משיטת לימוד הנקראת PBL (Project Based Learning) - למידה מבוססת פרויקטים אשר מטרתה להשביח את תהליכי הלמידה וההוראה.
השתתפות בפרוייקט מאפשרת לתלמידים ליישם כישורים ומיומנויות שרכשו בבית הספר , במצבים רלבנטיים בעולם שמחוצה לו. התלמידים יתנסו בתהליכי חשיבה ביקורתית וקבלת משוב , בפתרון בעיות באופן אישי וקבוצתי, בעבודת צוות ובהצגת התוצר בפני קהל .
מיומנויות אילו יעזרו להם בעתיד , הן בהמשך הלימודים, והן כבוגרים בעולם העבודה העכשווי.

הפרוייקט בו נעסוק נקרא : (שם הפרוייקט ) והוא יימשך כ (משך הזמן הצפוי ) . במהלך הפרוייקט התלמידים ילמדו על / ייחשפו ל : ( תוכן , נושאים עיקריים ).
השאלה המניעה העומדת בבסיס הפרוייקט שלנו הינה : (שאלת החקר המניעה ).
התלמידים יהיו מעורבים ב : ( חיפוש מידע במרשתת, ראיונות בקהילה, הכנת מצגת והצגה בע"פ וכו' – יש לפרט את המרכיבים הרלבנטיים לפרוייקט הנוכחי ) .
העבודה תתבצע בצוותי עבודה שיונחו על ידי . ( ניתן לציין באם תהיה עבודה עם מורים נוספים, בתי ספר נוספים, גורמים בקהילה וכו' ).

בסיום תהליך העבודה על הפרוייקט, התלמידים יציגו את התהליך והתוצרים בפני ( עמיתיהם לכיתה /שכבה/גורמים אחרים.. ) ובפניכם , ההורים. האירוע יתקיים ב.. ( מועד ומקום ).
נשמח אם תכבדו אותנו בנוכחותכם .

התלמידים יוערכו באופן אישי על הידע שרכשו בתחום שאותו חקרו בפרוייקט, על יכולתם לעבוד בשיתוף כחלק מצוות , ועל כשורי ההצגה שלהם . כל מרכיבי ההערכה מפורטים במחוון המצורף למכתב זה. תוכלו להיעזר בו על מנת להבין את המשימה הנדרשת מילדכם ולתמוך בו במשך התהליך. נשמח אם תשוחחו על הפרוייקט בבית ותעודדו את הילדים לשאול שאלות ולחשוב על הנושא אותו הם חוקרים. באם תרצו תוכלו לסייע לנו במהלך הפרוייקט באופנים הבאים : (ליווי בסיור , עזרה באופנים שונים בכיתה, הרצאות אורח וכו' ) .

אל תהססו לפנות אלי בכל שאלה או הצעה הקשורה בפרוייקט !

(שם המורה )

( פרטי התקשרות )